Diari Oficial de la Generalitat Valenciana


Sumari del DOGV 8530, del 16-04-2019 (2019/3671)

RESOLUCIÓ d'1 d'abril de 2019, de la Presidència de la Generalitat, per la qual s'aprova l'escut del municipi de Bellreguard.
-----------------------------------------------------------------------------------------------------------------------------

### Dades del document

Número de DOGV
:   8530

Data del DOGV
:   16-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3671


Data del document
:   01-04-2019

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * Bellreguard

RESOLUCIÓ d'1 d'abril de 2019, de la Presidència de la Generalitat, per la qual s'aprova l'escut del municipi de Bellreguard. [2019/3671]  
El municipi de Bellreguard, en les sessions del Ple de l'Ajuntament de 13 de desembre de 2017 i 19 de setembre de 2018, va adoptar l'acord d'aprovació del seu escut municipal perquè el represente i simbolitze, d'acord amb la memòria o estudi tècnic realitzats pel Consell Tècnic d'Heràldica i Vexil·lologia en la sessió de 18 de maig de 2017.  
  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia en la sessió de data 9 de novembre de 2018, ha emés dictamen favorable a la proposta d'escut municipal i ha considerat correcta la representació gràfica del símbol local en la revisió realitzada en la sessió de data 14 de desembre de 2018.  
Per aquests motius, i fent ús de les atribucions conferides per la legislació vigent, resolc  
  
Aprovar l'escut del municipi de Bellreguard, que queda organitzat de la manera següent:  
Escut quadrilong de punta redona, partit. Al primer quarter, en camp d'atzur, un braç alat d'arcàngel d'or, que porta en la mà, del seu color, una espasa d'argent. Al segon, d'or, bou passant de gules terrassat de sinople; bordura de gules, carregada de huit feixos d'or. Al timbre, corona reial oberta, segons la tradició del Regne de València.  
  
  
Contra aquesta resolució, les persones interessades podran interposar directament el recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa o potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no pertoca interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 1 d'abril de 2019.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.